钦定古今图书集成/明伦汇编/氏族典/第396卷 > 李秉
## 钦定古今图书集成/明伦汇编/氏族典/第396卷 > 李秉

按《明外史李秉传》：“秉字执中，曹县人。少孤力学，正统
元年进士，授延平推官。景泰中，擢右佥都御史，巡抚
宣府。天顺初，改督江南粮储。成化中，加太子少保，为
吏部尚书。给事中萧彦庄劾秉十二罪，帝乃落秉太
子少保，致仕。秉诚心直道，夷险一节，与王竑并负重
望。林居二十年，弘治初卒，谥襄敏。子聪、明智，孙邦直”，
皆举乡试。聪，南宫知县。明，建宁同知。智，南阳知府，邦
直宁波同知。